Moskva oblast

Moskva oblast (russisk: Моско́вская о́бласть, Moskovskaja oblast), eller Podmoskovje (russisk: Подмоско́вье, Podmoskovje) er en oblast i Russland, offisielt opprettet 14. januar 1929. Den er den nest mest folkerike av Russlands føderasjonssubjekter etter byen Moskva, med et innbyggertall på 6 618 538 (folketelling 2002). Oblasten omfatter omlandet rundt hovedstaden, men ikke byen selv, som administreres som et eget føderasjonssubjekt. Likevel er oblastens administrasjon plassert i Moskva by; oblasten har derfor ikke noe eget administrasjonssentrum. Flateinnholdet på 44 490 km² er relativt lite sammenlignet med andre føderasjonssubjekter, så den er en av de tettest befolkede regionene i landet.http://www.sci.aha.ru/ATL/ra13a.htm

Moskva oblast er sterkt industrialisert, og de viktigste industrigrenene er metallurgi, oljeraffinerier og mekanisk industri, næringsmiddel-, energi- og kjemiske industrier.

 Geografi 
Moskva oblast grenser til Tver oblast (N), Jaroslavl oblast (NØ), Vladimir oblast (Ø), Rjazan oblast (SØ), Tula oblast (S), Kaluga oblast (SV) og Smolensk oblast (V). Moskva by ligger midt inne i oblasten, men er ikke en del av denne.

I Moskva oblast er det i alt 80 byer, hvorav de fleste har mellom 10 000 og 50 000 innbyggere. De tre største byene er Balasjikha (181 500), Khimki (180 000) og Podolsk (179 700), mens den minste byen er Vereja (4 957). Den eldste byen anses å være Volokolamsk som ble grunnlagt før 1135 (12 år før Moskva). De fleste byene fikk offisiell bystatus mellom 1938 og 1940. Den siste byen som fikk bystatus var Golitsyno i 2004.

 Tidssone 
Moskva oblast følger Moskvatid (MSK/MSD). Forskjellen til UTC er +0300 (MSK)/+0400 (MSD).

 Demografi 
Ifølge den russiske folketellingen i 2002 var innbyggertallet i Moskva oblast 6 618 538. 

Det var registrert 21 etniske grupper med mer enn to tusen personer hver, og sammensetningen av nasjonaliteter var som følger:

 Russere 91,0%
 Ukrainere 2,23%
 Tatarer 0,80%
 Belarusere 0,64%
 Armenere 0,60%%
 Mordovere 0,33%
 Azeriere 0,22%
 Tsjuvasjer 0,19%
 Moldovanere 0,16%
 Jøder 0,15%
 Georgiere 0,15%
 Tyskere 0,07%
 Usbekere 0,06%
 Basjkirer 0,05%
 Tajiker 0,05%
 Koreanere 0,05%
 Polakker 0,04%
 Mari 0,04%
 Kasakher 0,04%
 Ossetere 0,04%
 Lezginer 0,03%

Det var også mange etniske grupper med mindre enn to tusen personer hver.

I tillegg var det 2,60% av innbyggerne som avslo å opplyse om sin nasjonalitet på folkespørringsskjemaet.National Composition of Population for Regions of the Russian Federation    (Russisk folketelling 2002) URL sjekket 1. januar 2008. (Excel-fil)

 Referanser 

 Eksterne lenker 

  Værstatistikk for Moskva oblast


Kategori:Stater og territorier etablert i 1929
Kategori:1929 i Russland
Kategori:1929 i Sovjetunionen